CELEX: 62015TN0098
Language: sk
Date: 2015-02-25 00:00:00
Title: Vec T-98/15: Žaloba podaná 25. februára 2015 – Tubes Radiatori/ÚHVT Antrax It (Radiátory na kúrenie)

27.4.2015   
            
            
               SK
            
            
               Úradný vestník Európskej únie
            
            
               C 138/60
            
         Žaloba podaná 25. februára 2015 – Tubes Radiatori/ÚHVT Antrax It (Radiátory na kúrenie)
   (Vec T-98/15)
   (2015/C 138/78)
   Jazyk, v ktorom bola podaná žaloba: taliančina
   
      Účastníci konania
   
   
      Žalobkyňa: Tubes Radiatori Srl (Resana, Taliansko) (v zastúpení: S. Verea, K. Muraro, M. Balestriero, P. Menapace, advokáti)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: Antrax It Srl (Resana, Taliansko)
   
      Údaje týkajúce sa konania pred ÚHVT
   
   
      Majiteľ sporného dizajnu: žalobkyňa.
   
      Dotknutý sporný dizajn: dizajn Spoločenstva pre „radiátory na kúrenie“ – dizajn Spoločenstva č. 169 370-0002.
   
      Napadnuté rozhodnutie: rozhodnutie tretieho odvolacieho senátu ÚHVT z 9. decembra 2015 vo veci R 1643/2014-3.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie a v dôsledku toho preskúmal a uznal platnosť dizajnu Spoločenstva č. 169 370-0002, ktorého majiteľom je Tubes Radiatori Srl v rozsahu, v akom je nový a má osobitý charakter,
            
         
               —
            
            
               zaviazal žalovaného na náhradu trov konania podľa článku 87 Rokovacieho poriadku Všeobecného súdu z 2. mája 1991.
            
         
      Uvádzané žalobné dôvody
   
   
               —
            
            
               porušenie článku 1d nariadenia (ES) č. 216/96, zásady kontradiktórnosti a povinnosti odôvodnenia,
            
         
               —
            
            
               námietka veci rozhodnutej.